Document ID: /roh_data/filtered/fineweb-2-filterrobots_roh.jsonl.gz/25496

Il terratrembel ha gì ina fermezza da 7,0. Er sin l'insla vischinanta da Bali han ins pudì sentir il terratrembel. Bajetgs sajan vegnids donnegiads. Las bleras persunas èn mortas da tocca ch'è crudada sin ellas.
Per il mument na datti nagins indizis che Svizzers u Svizras èn tranter las unfrendas. Il Departament federal d'affars stat en contact cun pliras persunas ed era cun las autoritads localas. Els sajan vid sclerir sch'i dettia Svizzers che sajan bloccads e sch'els dovrian agid da terzs.
Segund terratrembel en curt temp
Gia avant in'emna avevi dà in terratrembel cun pliras unfrendas en questa regiun. Quel aveva gì ina fermezza da 6,4. Ils abitants eran vegnids surprais la notg.
Tschinta da fieu dal Pacific
En l'Indonesia datti savens terratrembels perquai ch'il stadi giascha sin l'uschenumnà «Pazifischer Feuerring». Là datti spezialmain blers vulcans. Era terratrembels datti savens e quels pon era chaschunar tsunamis.
RR novitads 06:00